নগাঁও জিলাৰ চামগুৰি আৰক্ষী থানাৰ অন্তৰ্গত বাজিয়াগাওঁৰ ভগামুৰৰ পৰা চামগুৰি আৰক্ষীয়ে অভিযান চলাই এটা দুৰ্ধৰ্ষ ডকাইত কৰায়ত্ব কৰিবলৈ সক্ষম হয়।
ঘটনা সন্দৰ্ভত জানিব পৰা মতে ভগামুৰৰ চৰপত আলী (৪০) নামৰ দুধৰ্ষ ডকাইতটোৱে কেইবাটাও ডকাইতি কাণ্ডৰ লগত জড়িত হৈ আৰক্ষীৰ চকুত ধুলি দি বিগত সময়ত পলাই ফুৰিছিল।
দুৰ্ধৰ্ষ ডকাইতটোৱে মঙলবাৰে নিশা নিজা ঘৰলৈ অহাৰ গোপন খবৰ লাভ কৰি চামগুৰি আৰক্ষীৰ দল এটাই অভিযান চলাই কৰায়ত্ব কৰিবলৈ সক্ষম হয়।
উল্লেখ্য যে বিগত সময়ত এই দুধৰ্ষ ডকাইতটোৰ পৰা আৰক্ষীয়ে অবৈধ পিষ্টল পৰ্যন্ত জব্দ কৰিবলৈ সক্ষম হৈছিল।
ইয়াৰ পূৰ্বে কেইবাবাৰো জেললৈ যোৱা দুৰ্ধৰ্ষ ডকাইত চৰপতে জেলৰ পৰা ওলাই পুনৰ জিলা খনৰ বিভিন্ন ঠাইত ডকাইতি কাণ্ড সংঘটিত কৰিছিল বুলি আৰক্ষী সূত্ৰে প্ৰকাশ কৰিছে।
গ্ৰেপ্তাৰ হোৱা ডকাইত চৰপত আলীক আজি জেল হাজোতলৈ প্ৰেৰণ কৰা বুলি জানিব পৰা গৈছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
